མི་མང་པོ་ཞིག་གིས་མིའི་རིགས་ལ་བྱམས་སྙིང་རྗེ་དགོས་ལུགས་བརྗོད་དེ་ལས་འགུལ་སྣ་ཚོགས་སྤེལ་གྱི་ཡོད་ཀྱང་།སེམས་ཅན་གཞན་གྱི་སྡུག་བསྔལ་ནི་བརྒྱ་བསྒྱུར་སྟོང་བསྒྱུར་གྱིས་ཚབས་ཆེ་ལ་རོགས་སྐྱོར་ཡང་ཉིང་ཤས་ལས་ཐོབ་ཀྱི་མེད་པ་རེད།མིའི་རིགས་ཀྱི་ཚུལ་མིན་གྱི་བྱ་སྤྱོད་འདི་རིགས་ནམ་མཐོང་ནའང་བློ་ཕམ་ཧ་ཅང་ཆེན་པོ་ཡོང་གི་འདུགའདིའི་སྐོར་ངས་ཡང་ཡང་བཤད་ཡོད་ལ་མིག་དཔེ་ཆུང་ངུ་ཞིག་སྟོན་ཐབས་ཀྱང་བྱས་ཡོད།འོན་ཀྱང་ཡར་རྒྱས་ཡོང་གི་མི་འདུགང་ཚོས་མི་རྣམས་ལ་འཛམ་གླིང་འདིའི་ནང་སེམས་ཅན་ཐམས་ཅད་ང་དང་ཁྱེད་རང་ལྟ་བུ་བདེ་བ་འདོད་ལ་སྡུག་བསྔལ་མི་འདོད་པ་གཅིག་མཚུངས་ཡིན་པ་གོ་བསྐོན་གསེད་གྲོལ་ཡོང་བའི་འབད་རྩོལ་བྱེད་དགོས།ཤིང་སྡོང་དང་མེ་ཏོགརྩ་དང་ཆུ།གངས་རི་དང་རླུང་སོགས་ཚང་མའི་འདོད་ཚུལ་གཅིག་པ་རེད།འོ་མ་ཅན་གྱི་སྲོག་ཆགས་དང་།ཉ།ས་ཆུ་གཉིས་སྤྱོད་ཀྱི་སེམས་ཅན།འབུ་སྲིན།ཚིགས་རིམ་ཅན་གྱི་སྲོག་ཆགས་སོགས་ཚང་མའི་འདོད་ཚུལ་གཅིག་པ་རེད།གནད་དོན་འདི་མ་རྟོགས་ན་ཡོངས་ཁྱབ་བདེ་སྐྱིད་ཡོང་ཐབས་མེད།ཁང་མིག་གཅིག་ནང་ཁྱེད་རང་མཉམ་དུ་སྡོད་མཁན་ཚང་མ་སྐྱིད་པོ་མེད་ན་ཁྱེད་རང་གཅིག་པུ་སྐྱིད་པོ་ཡོང་སྲིད་དམ།གནས་སྐབས་རིང་ཡོང་སྲིད་ཀྱང་གཏན་དུ་སྐྱིད་པོ་ཡོད་ཐབས་མེད།ང་ཚོ་མིའི་རིགས་ལ་ཡོངས་ཁྱབ་བྱམས་སྙིང་རྗེ་འབྱོང་བའི་ནུས་པ་ཆེན་པོ་ཡོད།ང་ཚོ་འཛམ་གླིང་འདིའི་རྒྱལ་པོ་ལྟ་བུ་ཡིན་སྟབས་གཞན་ཕན་བསྒྲུབ་པའི་ལས་འགན་ཆེན་པོ་ཡོད་པ་ཡིན།ང་རང་ཚོ་གཙོས་པའི་སེམས་ཅན་ཐམས་ཅད་འཁོར་བའི་ནང་ཡོད་པ་དེ་ངེས་པར་ཤེས་དགོས་པ་ཡིན།མདོར་ན།ང་ཚོ་ཚང་མ་ཀོ་གྲུ་གཅིག་ནང་ཡོད་པས་གནས་སྟངས་གཅིག་པ་ཡིན།